Mangors Kogebog for smaa huusholdninger/Kager til The og Chocolade
<div style="text-align: justify; max-width: 45em">

Kager til The og Chocolade.

Pundkage. 
1 Pud Smør afklares og røres, indtil det er hvidt, derpaa røres det 1 Qvarteer med 1 Pund hvid Sukker eller tørret Puddersukker og 14 Æggeblommer; derefter røres 1 Pund tørret Meel, ¼ Pund (25 O.) Corender og ½ Pægel Rosenvand deri. De 12 Hvider pidskes til haard Skum og røres i tilsidst. Formen smøres med Smør og Brød eller belægges med Papir, smurt med Smør (hvilket tages af, medens Kagen er varm), den strøes med Sukker ovenpaa og bages i et Par Timer. Man kan komme lidt stødt Kaneel og ½ reven Muskatnød i Deigen. Af denne Portion bliver en stor Kage; der kan ogsaa sættes smaa Skefulde i Ovnen af denne Deig og bages til haarde Kager.

Engelskkage. 
½ Pund (50 O.) Smør udvaskes og røres til Fløde, deri røres først ¾ Pund (75 O.) hvidt Sukker eller lyst og tørret Puddersukker. Derefter 8 Æggeblommer, fint hakket Skal af en Citron og 4 à 5 Hylstere Kardemomme. Naar det er rørt ½ Timestid, røres det lige saa længe med ¾ Pund (75 O.) tørret Meel og 5 pidskede Hvider. Er det altfor haardt, kan man tage 8 Hvider. Formen smøres med Smør og Brød. Den bages i et par Timer og kan gjemmes længe.

Kager til Chocolade. 
4 Lod (12 O.) Smør smeltes og røres hvidt med 4 hele Æg, ½ Pund (50 O.) lyst Puddersukker, Saft og reven Skal af 1 Citron og 1/3 Lod (1 O.) præpareret Soda. Heri røres lidt efter lidt 1 Pund Meel og ½ Pot Melk, og tilsidst 1 Lod (3 O.) cremor tartari, som omrøres meget godt. Deigen kommes i den løse, vel smurte Form og bages omtrent i 2 Timer.

Hvid amerikansk Damekage. 
4 Lod (12 O.) afklaret Smør røres med 3 Skeefulde Rosenvand og saameget Sukker som 4 Æg veie, deri røres 6 velpidskede Æggehvider, og tilsidst drysses saameget Meel som 3 Æg veje deri, og røres sagte om.Bages ved jævn Ild, saa at den ikke for hurtig bliver brun.

Strandskaller. 
20 Lod (63 O.) Meel, 12 Lod (38 O.) Smør, 12 Lod (38 O.) hviddt Sukker, 1 Æg og en lille Overkop stødte Mandler æltes til en stiv Deig, som trykkes saa tyndt som muligt i Former som Muslingskaller og bages lysebrune.

Smaa Kringler med Gjær. 
12 Lod (38 O.) Smør, ½ Pægel Fløde, ½ Pund (50 O.) Meel og lidt Gjær udrøres og sættes ved Varmen for at hæves. Derpaa tages Stykker af Deigen, trilles paa Brædtet i Sukker, dannes til Kringler og bages lysebrune.

Flade Kringler. 
1 Pund Meel, ¼ Pund (25 O.) Smør, som udvaskes, og 1 Pægel sød Fløde æltes godt, trilles i smalle Strimler, lægges sammen til smaa Kringler, vendes i hvidt, groft stødt Sukker og, om man vil, trykkes flade og bages lysebrune. Heraf bliver omtrent 60.

Smaakager uden Smør. 
10 Æggeblommer røres med 1 Pund hvidt Sukker eller tørret Puddersukker, indtil det slaar Bobler, da røres 1 Pund Meel og ½ Theskee Hjortesalt deri tilligemed 6 pidskede Hvider. Er det for haardt til at røres, kan der tages lidt mere Hvide. Med en Desertskee sættes smaa runde Klatter paa Panden og bages lyse. De kunne bages paa samme Maade med 6 Æg, 1 Theskee Hjortesalt, opløst i lidt Rosenvand, og stødt Vanille eller stødte Mandler. Heraf bliver omtrent 120.

Corende-Kager. 
¾ Pund (75 O.) Smør afklares og røres først med ¾ Pund (75 O.) hvidt Sukker eller Puddersukker, herefter med 7 Æggeblommer, 1 Pund Meel og 4 pidskede Hvider. Hvidt Papir eller kun Pladen smøres med kold Smør, Deigen lægges tyndt derpaa og belægges med skrællede Mandler i Striber, imellem dem strøes Corender, og over det Hele strøes hvidt Sukker. Naar den er bagt lysebrun, skæres den hurtigt, medens den er varm, i firkantede Stykker, saa der kommer Mandler og Corender paa hvert Stykke. Papiret tages hurtigt af. Dette er en stor Portion.

Croquant-Kringler. 
1 Pund Meel, 1 Pund udvasket Smør,  Pund tørt Puddersukker, 1 Theskee Hjortesalt og 1 Æg æltes sammen og trilles med Hænderne i runde Strimler, hvoraf dannes smaa Kringler, der bages paa Papir i Ovnen.

Bæckenkage. 
Naar ¾ Pund (75 O.) Smør er afklaret og godt rørt med ¾ Pund (75 O.) Sukker og 6 Æg, kommes deri 1 Pund Meel, ¼ Pund (25 O.) søde stødte Mandler og 1 Theskee Hjortesalt, opløst i lidt Rosenvand. Efterat Deigen er hævet  i den smurte Form, smøres den med Æggehvider, strøes med Sukker og belægges med ¼ Pund (25 O.) Mandler, som ere skaarne paalangs. Den bages i 1 Timestid.

Søsterkage. 
20 hele Æg pidskes godt til stiv Skum, deri kommes 2 Pund tørret Meel, 1 Pund afklaret Smør, ½ Pot lunken Melk, ½ Pund (50 O.) Puddersukker, ¾ Pund (75 O.) Rosiner, lidt Kardemomme, lidt Citronskal og 2 Spiseskeer Gjær. Naar alt dette er slaaet godt i en Krukke, hældes det i det i den smurte Form og hensættes et Par Timer ved Varmen for at hæves, hvorefter den bages i 1½ Time. Deigen kan og hældes i en smurt og strøet Buddingeform, som hensættes ved Varmen, for at Deigen kan hæve sig derved. Den koges derefter i 2 Timer ligesom en Budding, kun med den Forskjel, at Vandet skal være lunkent, naar Formen sættes deri.

Brød til Chocolade. 
Franskbrød skæres i tynde Skiver og koges ganske kort, for ikke at blive haardt, i afklaret Smør eller Klaret; ligesom Stykkerne tages og endnu ere Varme, overstrøes de paa begge Sider med Sukker og Kaneel, hvilket man kan blande med stødte Mandler, og ristes derefter. Det spises koldt til Chokolade. Hertil kan anvendes gammelt Brød. Man kan ogsaa dyppe Franskbrødskiver i rørte Æg med lidt Fløde i, vende dem i sammenblandet Sukker og Kaneel og bage dem i Smør paa Stegepanden.

Mangors Kogebog for smaa huusholdninger